Johann en Elsie Kritzinger toere - Dullstroom
Dullstroom en Dunkeld Country Estate
Klik op kaart en fotos Totale afstand : 282 km
Ons roete gaan vanaf Randburg met die N4 tot by Middelburg. Hier draai ons af op die R555 in die rigting van Stoffberg. 10 kilometer uit die dorp neem ons die grondpad wat ons 15 kilometer verder tot by Selonsrivier neem. In Selonsrivier is eintlik net 'n Algemene Handelaar
Selonsrivier Algemene Pad is nog nie sedert
handelaar Sondvloed geskraap nie
Dan 31 kilometer verder met die grondpad, bereik ons uiteindelik Stoffberg. Dit is 'n klein dorpie, en jy kan maklik deur ry sonder om dit te besef. Die groot Graansilos en die Blinkwater Rollermeule is 'n bewys van die area se ryk boerdery bedrywighede. Die dorpie is aan die bo-lope van die Steelpoort rivier. 'n Takspoor is in 1927 vanaf Middelburg tot hier gebou.
Dan ry ons verder en draai af van die R33 en bereik Laersdrift.
Hier draai ons af op die grondpad wat ons 18 kilometer verder bring tot by die Tonteldoos pad, en wat uitteindelik ons neem tot in Dullstroom. Langs hierdie redelike slegte grondpad gaan ons uit teen die Korfnek Pas. Die toestand van die pas vergelyk goed met die naambordjie wat die pas aandui. Dit is 'n lekker steil en growwe pas wat lanklaas geskraap is en neem jou tot bo-op die plato. Onder die pas was die temperatuur 20°, terwyl dit geleidelik afkoel tot 11° toe ons bo kom.
Omdat ons eers na 15:00 kan inboek by Dunkeld, soek ons eers 'n eetplek in Dullstroom. Ons eet by die Belgian Waffle House in die hoofstraat. Eers elkeen 'n halwe Highlander Wafel en toe bestel ek 'n "The Turk" en Elsie 'n "Marilyn Monroe". Tog te lekker.
Teen 15:00 boek ons in by Dunkeld, en ons eenheid is 'n dubbel verdieping twee-slaapkamer eenheid no HC4. Hier by 16:30 se kant trek die hele vallei toe onder die ysige koue mis, en steek ons maar die binne kaggel aan.
Korfnek Pas Korfnek Pas Korfnek Pas
Wafel Huis Ons eenheid by Dunkeld
Sonskyn dag Die koue trek toe
Die dorp lê teen die voet van Die Berg, die hoogste bergspits in die provinsie (2 332 meter), wat deel uitmaak van die Steenkampsberge, en pronk daarnaas ook met die hoogste spoorwegstasie in Suid-Afrika (2 076 meter bo seevlak) in die nabygeleë Nederhorst.
Een van die besienswaardighede van Dullstroom, is die Birds of Prey sentrum. Dit is gelee net buitekant Dullstroom in die rigting van Belfast. Die vliegvertoning begin 10:30 in die oggend en duur sowat 90 minute. Die aanbieding is baie interessant en die personeel deel hul kennis van die voels met die besoekers op humoristiese wyse.
Peregrin Falcon Gevlekte Oor-Uil Sekretarisvoel
Die volgende besoekpunt is die "Wild About Whiskey - tasting and chocolate pairing". Hier is glo meer as 1,200 Whiskies wat te koop en/of te proe is. Dit wat aan ons voorgesit is, was uit 'n ander wereld. Ons doen 'n Chocolate pairing met Tullibardine en Spice Tree Whiskey. Beidie is sowat R1000.00 per bottel. Eish!!
Honderde bottels Whiskey Proe saam met ons gasvrou Tulibardine en Spice Tree Whiskey
'n Besoek aan Dullstroom moet insluit 'n besoek aan die Wafelhuis en Harry's Pancake restaurant. Hier is ook 'n tak van Milly's waar forel gekoop kan word. Ons koop dan ook 'n boks vol wat ons die aand in die pan braai en geniet. Watter fees.
Bebosde ingang na Dunkeld Die paaie loop oor damwalle Vakansie huisies op die oewer
Ou Transvaal Inn-gebou Nuwe Restaurant 5 Ster perdestalle
Die oggend vroeg gaan ons na die Vis teelstasie (hatchery) waar Reenboog Forelle geteel word. Dit is 'n indrukwekkende operasie en moet aan baie streng vereistes voldoen.
Vingerlinge Volwasse vistenk Voertyd
Dan gaan kyk ons na "The Clock Shop". Volgens die eienaar is daar sowat 4,700 horlosies in die winkel. Die geluid van die horlosies wat tik en die ure aandui is iets om te hoor.
The Clock Shop 4700 horlosies 4700 horlosies
4700 horlosies Kritzinger Horlosie
Net agter The Clock Shop is die ou Spoorwegstasie. Volgens die literatuur is dit die hoogste spoorwegstasie bo seevlak in Suid Afrika. Die gebou en terrein is nie meer in gebruik nie, en ons moes oor die mure klouter om die fotos te gaan neem. Alle toegange en ingange is agter slot en grendel.
Dullstroom Spoorweg Stasie Dullstroom Spoorweg Stasie Dullstroom Spoorweg Stasie
Ons laaste besoek was aan die Anvil Ale Brewpub aan die onderend van die hoofstraat. Ons ontmoet vir Christo Holtzhausen, die eienaar, en geniet die bierproe terdee. Ons kry ses glasies bier om te proe. Die versameling sluit in Blond Ale, Pale Ale, Black Anvil, White Anvil, Mjolnir en Bookoo. Vir ons nie-bier drinkers was die bier in die voorgenoemde volgorde die smaaklikste. Saam met ons ete bestel ons toe Pale Ale, en vir braai die aand, n bottel Blond Ale.
Christo Holtzhasen Bier proe sessie Daar het jy dit
Later word dit weer ysig koud en gaan steek ons maar die kaggel vuur aan vir 'n rustige aand met 'n glas Blond Ale
Dullstroom Inn Ned Hervormde Kerk Hoefsmit aan die werk